				|

		52012PC0682

			Pasiūlymas TARYBOS REGLAMENTAS kuriuo iš dalies keičiamas Tarybos reglamentas (EB) Nr. 723/2009 dėl Europos mokslinių tyrimų infrastruktūros konsorciumo (ERIC) Bendrijos teisinio pagrindo /* COM/2012/0682 final - 2012/0321 (NLE) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
·
Pasiūlymo pagrindas ir tikslai
2009 m. Taryba priėmė Europos
mokslinių tyrimų infrastruktūros konsorciumo (ERIC)
reglamentą[1],
siekdama palengvinti Europos mokslinių tyrimų infrastruktūros
steigimą ir veikimą ne ekonominiu pagrindu. Pagal reglamentą ES
mastu sukurta nauja teisinė priemonė kurti Europos mokslinių
tyrimų infrastruktūroms, kurių juridinio asmens statusas
pripažįstamas visose valstybėse narėse. Daugeliui Europos
strateginio mokslinių tyrimų infrastruktūros forumo (ESFRI)
strateginiame plane numatytų projektų planuojama panaudoti ERIC kaip
teisinę priemonę įgyvendinant ir valdant mokslinių
tyrimų infrastruktūrą.
ERIC reglamento 9 straipsnio 1 dalyje
išskiriamos valstybės narės, asocijuotosios šalys, kitos nei
asocijuotosios trečiosios šalys ir tarpvyriausybinės organizacijos ir
joms suteikiamos skirtingos teisės. ERIC narėmis turi būti
mažiausiai trys valstybės narės (9 straipsnio 2 dalis), narių
susirinkime valstybės narės kartu turi balsavimo teisių
daugumą (9 straipsnio 3 dalis). Tačiau ERIC buveinė yra vienos
iš narių, kuri yra valstybė narė arba asocijuotoji šalis,
teritorijoje (8 straipsnio 1 dalis).
Asocijuotosios šalys, visų pirma
Norvegija, išreiškė tvirtą ketinimą buveinės arba
narės teisėmis prisidėti prie daugelio rengiamų ERIC
projektų, jeigu įgytų tokias balsavimo teises, kaip ERIC
dalyvaujančios ES valstybės narės, ypač tais atvejais, kai
taptų ERIC buveine ir todėl prie jo veiklos prisidėtų
dideliais įnašais.
Siūlomu ERIC reglamento pakeitimu
siekiama leisti asocijuotosioms šalims tapti ERIC buveine arba nare, nes šiuo
metu jų turimos balsavimo teisės ne visais atvejais proporcingos
finansinei paramai, kurią jos teikia ERIC projektams.
·
Bendrosios aplinkybės
Iki šiol nė viena asocijuotoji šalis ir
kita nei asocijuotoji trečioji šalis nėra tapusi ERIC nare.
Atsižvelgiant į iniciatyvos „Inovacijų sąjunga“
įsipareigojimą iki 2015 m. užbaigti arba pradėti 60 %
visai Europai svarbių pirmaeilių mokslinių tyrimų
infrastruktūrų, numatytų ESFRI strateginiame plane,
statybą, svarbu, kad ir asocijuotosioms šalims būtų sudarytos
sąlygos visateisiškai nario arba buveinės teisėmis dalyvauti
steigiant ERIC ir jam vykdant veiklą bei remti tas infrastruktūras.
2.           KONSULTACIJŲ SU SUINTERESUOTOSIOMIS
ŠALIMIS REZULTATAI IR POVEIKIO VERTINIMAS
Komisijos
poveikio vertinimui, atliktam siūlant Tarybai priimti ERIC
reglamentą, siūlomi riboti techninio pobūdžio ERIC reglamento
pakeitimai jokio poveikio neturės.
3.           TEISINIAI PASIŪLYMO ASPEKTAI
Siūlomi ERIC
reglamento pakeitimai susiję tik su 9 straipsnio 2 ir 3 dalimis, kuriose
siūloma nurodyti, kad steigti ERIC gali mažiausiai viena valstybė
narė kartu su mažiausiai dviem valstybėmis narėmis arba
asocijuotosiomis šalimis. Be to, siūloma, kad visuotiniame susirinkime
valstybės narės arba asocijuotosios šalys kartu turėtų
balsavimo teisių daugumą. Kitų pakeitimų nesiūloma.
4.           POVEIKIS BIUDŽETUI
Siūlomi ERIC
reglamento pakeitimai neturi jokio poveikio Sąjungos ir valstybių
narių biudžetui.
2012/0321 (NLE)
Pasiūlymas
TARYBOS REGLAMENTAS
kuriuo iš dalies keičiamas Tarybos
reglamentas (EB) Nr. 723/2009 dėl Europos mokslinių tyrimų
infrastruktūros konsorciumo (ERIC) Bendrijos teisinio pagrindo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 187 ir 188 straipsnius,
atsižvelgdama į Europos Komisijos
pasiūlymą,
perdavusi teisės akto projektą
nacionaliniams parlamentams,
atsižvelgdama į Europos Parlamento
nuomonę[2],
atsižvelgdama į Europos ekonomikos ir
socialinių reikalų komiteto nuomonę[3],
atsižvelgdama į Regionų komiteto
nuomonę[4],
kadangi:
(1)       2009 m. birželio
25 d. Tarybos reglamentu (EB) Nr. 723/2009 dėl Europos
mokslinių tyrimų infrastruktūros konsorciumo (ERIC) Bendrijos
teisinio pagrindo[5]
nustatytas teisinis pagrindas, reglamentuojantis Europos mokslinių
tyrimų infrastruktūros konsorciumo steigimo reikalavimus ir
procedūras;
(2)       parama mokslinių
tyrimų infrastruktūroms Europoje ir tų infrastruktūrų
plėtra yra nuolatinis Bendrijos uždavinys, paskutinį kartą
aptartas 2006 m. gruodžio 18 d. Europos Parlamento ir Tarybos
sprendime Nr. 1982/2006/EB dėl Europos bendrijos mokslinių
tyrimų, technologinės plėtros ir demonstracinės veiklos
septintosios bendrosios programos (2007–2013 m.)[6] ir ypač 2006 m.
gruodžio 19 d. Tarybos sprendime Nr. 2006/974/EB dėl
specialiosios programos „Pajėgumai“[7];
(3)       Europos strateginis
mokslinių tyrimų infrastruktūros forumas (ESFRI) ir
Elektroninių infrastruktūrų svarstymo grupė (eISG)
parengė ir atnaujino patį pirmą Europos mokslinių
tyrimų infrastruktūrų strateginį planą;
(4)       2009 m. įsigaliojus
Europos mokslinių tyrimų infrastruktūros konsorciumo (ERIC)
Bendrijos teisiniam pagrindui, ERIC statusas suteiktas dviem Europos
mokslinių tyrimų infrastruktūroms;
(5)       ERIC narėmis gali tapti
valstybės narės, asocijuotosios šalys, kitos nei asocijuotosios
trečiosios šalys ir tarpvyriausybinės organizacijos;
(6)       asocijuotosios šalys yra
neatsiejamos Europos mokslinių tyrimų infrastruktūrų
rengimo ir įgyvendinimo dalyvės, tad joms turėtų būti
leista dalyvauti ERIC tokiomis pačiomis teisėmis kaip valstybėms
narėms, nes savo parama jos prisideda prie aukšto Sąjungos
mokslinių tyrimų lygio ir Sąjungos ekonominio konkurencingumo;
(7)       siekiant sudaryti palankesnes
sąlygas asocijuotosioms šalims dalyvauti ERIC, reglamento (EB)
Nr. 723/2009 9 straipsnio 2 ir 3 dalys turėtų būti
atitinkamai pakeistos, kad asocijuotųjų šalių narystė ir
balsavimo teisės atitiktų jų įnašus,
PRIĖMĖ ŠĮ
REGLAMENTĄ:
1 straipsnis
Reglamento (EB) Nr. 723/2009 9 straipsnio 2 ir 3
dalys pakeičiamos taip:
„2. ERIC narėmis yra viena valstybė
narė ir bent dvi kitos valstybės narės arba asocijuotosios
šalys. Pagal nešališkas ir priimtinas įstatų sąlygas ERIC
narėmis ir balsavimo teisių neturinčiomis stebėtojomis gali
bet kuriuo metu tapti daugiau valstybių narių arba
asocijuotųjų šalių įstatuose numatytomis sąlygomis.
Kitos nei asocijuotosios trečiosios šalys ir tarpvyriausybinės
organizacijos taip pat gali tapti ERIC narėmis laikantis įstatuose
nustatytų narystės keitimo sąlygų ir procedūrų,
jei tokiai narystei pritariama 12 straipsnio a punkte nurodytame narių
susirinkime.
3. Narių susirinkime valstybės
narės arba asocijuotosios šalys kartu turi balsavimo teisių
daugumą. Kai ERIC buveinė yra valstybės narės teritorijoje,
šio ERIC įstatų keitimo pasiūlymams priimti reikalingas daugumos
valstybių narių, kurios yra to ERIC narės, pritarimas.“
2 straipsnis
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Šis reglamentas pagal Sutartis privalomas
visas ir tiesiogiai taikomas valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               Tarybos reglamentas (EB) Nr. 723/2009 dėl
Europos mokslinių tyrimų infrastruktūros konsorciumo (ERIC)
Bendrijos teisinio pagrindo.
[2]               OL C , , p. .
[3]               OL C , , p. .
[4]               OL C , , p. .
[5]               OL L 206, 2009 8 8, p. 1.
[6]               OL L 412, 2006 12 30, p. 1.
[7]               OL L 54, 2007 2 22, p. 101.


                     EUROPOS BENDRIJŲ KOMISIJA

                                                       Briuselis, 28.06.2004
                                                       KOM(2004) 451 galutinis

                                                       2004/0133 (CNS)

                                          Pasiūlymas

                                 TARYBOS REGLAMENTAS

     iš dalies keičiantis Tarybos reglamentą (EB) Nr. 2667/2000 dėl Europos rekonstrukcijos
                                            agentūros

                                      (pateikta Komisijos)

LT                                                                                LT
 ---pagebreak---                                  AIŠKINAMASIS MEMORANDUMAS

     Tarybos reglamentas (EB) nr. 2666/20001 (toliau – CARDS reglamentas), įsigaliojo 2000 m.
     gruodžio 7 d. ir pagal jo 19 straipsnį taikomas iki 2006 m. gruodžio 31 d. CARDS reglamento
     13 straipsnyje teigiama:

             Taryba šį reglamentą persvarsto iki 2004 m. gruodžio 31 d.

             Tuo tikslu, ne vėliau kaip iki 2004 m. birželio 30 d. Komisija pateikia Tarybai
             įvertinimo ataskaitą kartu su pasiūlymu dėl reglamento ateities ir dėl pakeitimų,
             kuriuos reikia jame padaryti.

     Tarybos reglamentas (EB) Nr. 2667/20002 (toliau – Agentūros reglamentas), įsigaliojo 2000
     m. gruodžio 7 d. ir pagal jo 16 straipsnį galioja iki 2004 m. gruodžio 31 d.

     Agentūros reglamento 14 straipsnyje teigiama:

             Kai Komisijos nuomone Agentūra bus įvykdžiusi savo įgaliojimus, apibūdintus 1
             straipsnyje, ji pateiks Tarybai pasiūlymą dėl Agentūros likvidavimo. Bet kuriuo
             atveju ne vėliau kaip 2004 m. birželio 30 d. Komisija pateikia Tarybai įvertinimo
             ataskaitą apie reglamento taikymą ir pasiūlymą dėl Agentūros statuso.

     Tuo tikslu Komisija 2003 m. pradėjo Komisijos bendradarbiavimo ir vystymo programų
     trečiosiose šalyse vertinimą, kurio tikslas pateikti Europos Komisijai nepriklausomą ir
     patikimą pagalbos strategijos pagal CARDS įvertinimą ir jos raidą politiniame kontekste,
     kartu nepriklausomą Europos rekonstrukcijos agentūros reglamento taikymo įvertinimą nuo
     jos įsteigimo 2000 m. vasario mėn., atspindintį Agentūros vaidmens ir užduočių raidą.

     Šiuos įvertinimus, kurie buvo atliekami nuo 2003 m. gegužės iki 2004 m. gegužės (CARDS)
     ir nuo 2003 m. spalio iki 2004 m. gegužės (ERA), vykdė iš CARDS šalių ekspertų sudaryta
     tarptautinė grupė. Vertinimus atidžiai stebėjo Vertinimo padalinys, kuriam talkino
     rekomendacinės grupės, sudarytos iš Komisijos tarnybų ir ERA. Ataskaitos grindžiamos
     tyrimais, atliktais su pateiktais dokumentais, po kurių sekė tyrimai vietoje, atlikti visose
     CARDS šalyse ir ERA centruose. Įvertinimuose pateikti struktūrizuoti interviu ir seminarai su
     valdžios ir visuomenės atstovais šalyse partnerėse.

     Įvertinimų galutinės ataskaitos buvo paskelbtos 2004 m. birželio 4 d. EuropeAid svetainėje ir
     su jomis galima susipažinti bei parsisiųsdinti per šį saitą:

     http://europa.eu.int/comm/europeaid/evaluation/program/cardsrep.htm

     Šiuo komunikatu Komisija nori pranešti Tarybai, kokių tolesnių veiksmų ji ketina imtis:

     1
            OL L 306, 2000 12 7, p.1. Reglamentas su paskutiniais pakeitimais, padarytais 2001 12 10 Reglamentu
            (EB) Nr. 2415/2001 (OL L 327, 2001 12 13, p. 3)
     2
            OL L 36, 2000 12 7, p.7. Reglamentas su pskutiniais pakeitimais, padarytais 2001 12 10 Reglamentu
            (EB) Nr 2415/2001 (OL L 327, 2001 12 13, p.3) ir 2003 6 18 Reglamentu (EB) Nr 1646/2003 ( OL L
            245, 2003 9 29, p.16)

LT                                                      2                                                         LT
 ---pagebreak---      a)       Kaip paprastai, bus surengtas prieštaringų nuomonių nagrinėjimas, ir jo metu
              Komisija galės pateikti išsamias pastabas dėl abiejų ataskaitų išvadų ir
              rekomendacijų;

     b)       Lygiagrečiai, Komisija siūlo du atskirus sprendimus.

              Dėl Agentūros reglamento

     Išoriniame įvertinime prieita prie išvados, kad Agentūra dirba produktyviai šalyse ir
     teritorijose, kuriose ji vykdo savo veiklą ir kad modelis administraciniu požiūriu yra pagrįstas,
     o valdymo požiūriu –lankstus.

     Turint omenyje bendrą teigiamą Agentūros veiklos įvertinimą ir atsižvelgiant į tai, kad
     Bendrijos pagalba, suderinta su Bendrijos finansinėmis perspektyvomis, apima laikotarpį iki
     2006 m. imtinai, svarbu užtikrinti Bendrijos pagalbos šalims ir teritorijoms, kuriose Agentūra
     yra įgaliota veikti, įgyvendinimo tęstinumą. Todėl Agentūros reglamento galiojimas turėtų
     būti pratęstas iki 2006 m. gruodžio 31 d.

     Komisija atkreipia Tarybos dėmesį į tai, kad norit užtikrinti sklandžią tolesnę Agentūros
     veiklą ir kad ji galėtų laikytis savo sutartinių įsipareigojimų (t.y. susijusių su personalu,
     patalpomis), sprendimas dėl Agentūros reglamento pratęsimo turėtų būti priimtas kaip galima
     greičiau.

     Šis pasiūlymas neturėtų pakenkti tolesniems konkrečių veiksmų, kurių Komisijos nuomone
     reikėtų imtis vėlesniu etapu, svarstymams, siekiant atsižvelgti į vertintojų rekomendacijas dėl
     Agentūros veiklos gerinimo.

              Dėl CARDS reglamento

     Komisijos nuomone, atsižvelgiant į vertintojų pateiktas rekomendacijas, nereikia keisti
     esamos teisinės bazės, kadangi reglamentas dar yra visiškai tinkamas turint omenyje jo įnašą į
     Stabilizacijos ir Asociacijos procesą. Be to, bet kokie pakeitimai faktiškai pradėtų veikti tik
     2005 m. ir geriausiu atveju turėtų įtakos tik rengiant 2006 m. veiksmų programą prieš 2006 m.
     gruodžio 31 d., kai reglamentas nustos galioti.
     Daugelis išvadų ir rekomendacijų yra susijusios su Komisijos organizacine veikla, valstybių
     narių koordinavimu, TFI ir kitais dalininkais, arba su programos modeliu ir jos įgyvendinimo
     reikalavimais; nei vienoje jų nėra nurodyta būtinybė keisti paties CARDS reglamento turinį.
     Komisija pamąstys apie šiuo dalykus ir apie tai, kaip būtų galima pagerinti pagalbos teikimą ir
     jo koordinavimą su kitais dalininkais.
     Bet kuriuo atveju Komisija deramai atsižvelgs į Partnerystės susitarimus ir SAP ataskaitas
     programuojant Bendrijos pagalbą 2005-2006 m. Sprendimo būdas visiškai atitinka
     rekomendacijas, pateiktas įvertinimo ataskaitoje, kur siūloma parengti supaprastintas
     Preliminarias programas 200502006 m., atsižvelgiant į naujai įdiegtas strategines priemones ir
     plėtoti naujas pagalbos priemones nuo 2007 m.

     Todėl Komisijos nuomone, CARDS reglamentas neturėtų būti keičiamas ir turėtų būti
     taikomas toks, koks yra iki 2006 m. gruodžio 31 d., kol baigsis 19 straipsnyje numatytas jo
     galiojimas.

LT                                                  3                                                    LT
 ---pagebreak---      c)      Abiem atvejais Komisija ir toliau teiks informaciją valstybėms narėms apie tolesnius
             veiksmus, kurių būtų tikslinga imtis po pirmiau minėto prieštaringų nuomonių
             nagrinėjimo etapo.

     Apibendrindama, Komisija ragina Tarybą priimti pridedamą pasiūlymą dėl 2000 m. gruodžio
     5 d. Tarybos reglamento (EB) Nr. 2667/2000 dėl Europos rekonstrukcijos agentūros
     pakeitimo.

LT                                                4                                                 LT
 ---pagebreak---                                                                 2004/0133 (CNS)

                                                   Pasiūlymas

                                       TARYBOS REGLAMENTAS

     iš dalies keičiantis Tarybos reglamentą (EB) Nr. 2667/2000 dėl Europos rekonstrukcijos
                                            agentūros

     EUROPOS SĄJUNGOS TARYBA,
     atsižvelgdama į Europos bendrijos steigimo sutartį, ypač į jos 181a straipsnio antros
     pastraipos pirmą sakinį,
     atsižvelgdama į Komisijos pasiūlymą,3

     atsižvelgdama į Europos Parlamento nuomonę4,

     kadangi:

     (1)    Europos rekonstrukcijos agentūra įgyvendina Bendrijos pagalbą, numatytą
            Reglamento (EB) 2666/20005 1 straipsnyje, Serbijoje ir Juodkalnijoje, įskaitant
            Kosovą, kaip apibrėžta 1999 m. birželio 10 d. Jungtinių Tautų saugumo tarybos 1244
            rezoliucijoje, ir Buvusioje Jugoslavijos Respublikoje Makedonijoje.

     (2)    Pagal Reglamento (EB) Nr. 2667/2000 dėl Europos rekonstrukcijos agentūros6 16
            straipsnį tas reglamentas galioja iki 2004 m. gruodžio 31 d.

     (3)    Šio reglamento 14 straipsnis numato, kad Komisija pateikia Tarybai įvertinimo
            ataskaitą apie šio reglamento taikymą ir pasiūlymą dėl Agentūros statuso.

     (4)    Komisija tą ataskaitą viešai paskelbė 2004 m. liepos 4 d.

     (5)    Bendrijos pagalba Serbijai ir Juodkalnijai, įskaitant Kosovą, kaip apibrėžta 1999 m.
            birželio 10 d. Jungtinių Tautų saugumo tarybos 1244 rezoliucijoje, ir Buvusioje
            Jugoslavijos Respublikoje Makedonijoje programuojama Šalies strategijos dokumente
            2002-2006 m., vadovaujantis Bendrijos finansinėmis perspektyvomis Komisija rengia
            pasiūlymus dėl šioms šalims ir teritorijoms skirtų daugiamečių preliminarių programų
            2005-2006 m.

     3
            OL C […], […], p. […]
     4
            OL C […], […], p. […]
     5
            Tarybos reglamentas (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai,
            Jugoslavijos Federacinei Respublikai ir Buvusiajai Jugoslavijos Respublikai Makedonijai, L306, .2000
            7 12, p.7. Reglamentas su pakeitimais, padarytais Reglamentu (EB) Nr. 2415/2001 (OL L 327, .2001 12
            12, p.3)
     6
            OL L 306, 2000 12 7, p. 7. Reglamentas su pakeitimais, padarytais Reglamentu (EB) Nr. 2415/2001
            (OL L 327, 2001 12 12, p.3) ir Reglamentu (EB) Nr. 1646/2003 (OL L 245, 2003 9 29, p.16).

LT                                                      5                                                          LT
 ---pagebreak---      (6)    Atsižvelgiant į teigiamą Agentūros veiklos įvertinimą ir į tai, kad Bendrijos pagalba
            numatyta iki 2006 m. imtinai, svarbu užtikrinti Bendrijos pagalbos įgyvendinimo
            tęstinumą. Todėl Europos rekonstrukcijos agentūros įgaliojimai turėtų būti pratęsti iki
            2006 m. gruodžio 31 d.

     (7)    2003 m. vasario 4 d. Jugoslavijos Federacinėje Respublikoje (JFR) buvo priimta
            Konstitucinė chartija, kuria šalis buvo pervadinta į „Serbiją ir Juodkalniją“7. Turėtų
            būti atsižvelgta į šį valstybės pavadinimo pakeitimą.

     PRIĖMĖ ŠĮ REGLAMENTĄ:

                                               1 straipsnis

     Reglamentas (EB) Nr. 2667/2000 keičiamas taip:

     1.      1 straipsnio 1 dalies i punkte vietoj „Jugoslavijos Federacinė Respublika“ įrašoma
             „Serbija ir Juodkalnija“.

     2.      2 straipsnio 1 dalies b punkte vietoj „Jugoslavijos Federacinė Respublika“ įrašoma
             „Serbija ir Juodkalnija“.

     3.      4 straipsnio 10 dalyje vietoj „Jugoslavijos Federacinė Respublika“ įrašoma „Serbija
             ir Juodkalnija“.

     4.      14 straipsnis panaikinamas.

     5.      15 straipsnis pakeičiamas taip:

             „Komisija gali perduoti Agentūrai Bendrijos pagalbos, kurią nuspręsta skirti pagal
             Reglamentą (EB) Nr. 1628/96 Serbijai ir Juodkalnijai bei Buvusiajai Jugoslavijos
             Respublikai Makedonijai, vykdymą.

     6.      16 straipsnyje vietoj „2004 m. gruodžio 31 d.“ įrašoma „2006 m. gruodžio 31 d.“

                                               2 straipsnis

     Šis reglamentas įsigalioja trečią dieną nuo jo paskelbimo Europos Sajungos oficialiajame
     leidinyje.

     Šis reglamentas yra privalomas visas ir tiesiogiai taikomas visose valstybėse narėse.

     7
            įskaitant Kosovą, kaip apibrėžta 1999 m. birželio 10 d. Jungtinių Tautų saugumo tarybos 1244
            rezoliucijoje.

LT                                                   6                                                     LT
 ---pagebreak---      Priimta Briuselyje, [...]

                                 Tarybos vardu
                                 Pirmininkas
                                 […]

LT                                 7             LT


               EUROPOS KOMISIJA
            Briuselis, 2017 07 03
            COM(2017) 356 final
            2017/0147(NLE)
            Pasiūlymas
            TARYBOS REGLAMENTAS
            kuriuo iš dalies keičiamos Reglamento (ES) 2017/127 nuostatos, susijusios su tam tikromis žvejybos galimybėmis

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Tarybos reglamentu (ES) 2017/127 2017 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams. Šios žvejybos galimybės jų galiojimo laikotarpiu paprastai keliskart iš dalies keičiamos.

               •Suderinamumas su toje pačioje politikos srityje galiojančiomis nuostatomis

               Siūlomos priemonės yra parengtos atsižvelgiant į bendros žuvininkystės politikos (BŽP) tikslus bei taisykles ir yra suderinamos su Sąjungos darnaus vystymosi politika.

               •Suderinamumas su kitomis Sąjungos politikos sritimis

               Siūlomos priemonės dera su kitomis Sąjungos politikos sritimis, visų pirma su aplinkos srities politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Teisinis šio pasiūlymo pagrindas yra Sutarties dėl Europos Sąjungos veikimo 43 straipsnio 3 dalis.

               Sąjungos prisiimti tausaus gyvųjų vandens išteklių naudojimo įsipareigojimai susiję su naujojo pagrindinio BŽP reglamento 2 straipsnyje nustatytais įsipareigojimais.

               •Subsidiarumo principas (neišimtinės kompetencijos atveju)

               Pasiūlymas priklauso išimtinei Sąjungos kompetencijai, kaip nurodyta Sutarties 3 straipsnio 1 dalies d punkte. Todėl subsidiarumo principas netaikomas.

               •Proporcingumo principas

                  Pasiūlymas atitinka proporcingumo principą dėl šios priežasties: BŽP yra bendroji politika. Pagal Sutarties 43 straipsnio 3 dalį Taryba privalo priimti žvejybos galimybių nustatymo ir paskirstymo priemones.

               •Priemonės pasirinkimas

               Siūloma priemonė – reglamentas.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas ir (arba) tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Pasiūlyme atsižvelgiama į suinteresuotųjų šalių, patariamųjų tarybų, nacionalinių administracijų, žvejų organizacijų ir nevyriausybinių organizacijų pastabas.

               •Tiriamųjų duomenų rinkimas ir naudojimas

                  Pasiūlymas grindžiamas Tarptautinės jūrų tyrinėjimo tarybos (ICES) ir Žuvininkystės mokslo, technikos ir ekonomikos komiteto (STECF) mokslinėmis rekomendacijomis.

               •Poveikio vertinimas

               Žvejybos galimybių reglamento taikymo sritis apribota Sutarties 43 straipsnio 3 dalimi.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

                  Siūlomos priemonės poveikio biudžetui neturės.

               5.KITI ELEMENTAI

               •Išsamus konkrečių pasiūlymo nuostatų paaiškinimas

               Siūlomais pakeitimais siekiama iš dalies pakeisti Reglamentą (ES) 2017/127, kaip išdėstyta toliau.

               Paprastieji vilkešeriai

               Šiuo metu paprastųjų vilkešerių žvejyba yra draudžiama, bet ribotam skaičiui su tam tikrais įrankiais žvejojančių laivų taikoma nukrypti leidžianti nuostata. Be kita ko, nukrypti leidžianti nuostata taikoma laivams, kurie laikotarpiu nuo 2015 m. liepos 1 d. iki 2016 m. rugsėjo 30 d. užregistravo paprastųjų vilkešerių laimikį, sužvejotą naudojant kabliukus ir ūdas ar statomuosius žiauninius tinklus, su sąlyga, kad jie ir toliau naudoja tos pačios kategorijos žvejybos įrankius. Kadangi užregistruoti istorinio laimikio duomenys susiję su konkrečiu laivu, tai gali sukelti praktinių problemų, kai veiklos vykdytojas pakeičia laivą, nes naujas laivas neturi užregistruotų istorinio laimikio duomenų ir todėl jam negali būti taikoma nukrypti leidžianti nuostata. Todėl turėtų būti patikslinta, kad tokiais atvejais teisė taikyti nukrypti leidžiančią nuostatą gali būti perduota kitam laivui nepadidinant Sąjungos žvejybos laivų, kuriems taikoma nukrypti leidžianti nuostata, skaičiaus ir bendrų žvejybos pajėgumų. Teisė taikyti nukrypti leidžiančią nuostatą turėtų būti perduodama kitam laivui pagal galiojančias nacionalines taisykles, nes valstybės narės tokiems perdavimams taiko skirtingas sistemas.

               Tobinės

               Po 2016 m. lyginamosios analizės ICES savo 2017 m. rekomendacijoje iš dalies pakeitė apibrėžtus tobinių išteklių valdymo rajonus. Kai kurie iš šių pakeistų išteklių valdymo rajonų nėra Šiaurės jūros Sąjungos vandenyse. Beveik visas 3r tobinių išteklių valdymo rajonas yra Norvegijos vandenyse, tačiau dalis jo taip pat yra ir Sąjungos vandenyse, įskaitant kelis svarbius žvejybos krantus, besidriekiančius per 2r ir 3r išteklių valdymo rajonus. Tuo remiantis tikslinga užtikrinti, kad ES žvejai galėtų žvejoti 3r išteklių valdymo rajono Sąjungos vandenyse esančiuose tobinių žvejybos krantuose, išplečiant 2r išteklių valdymo rajonui nustatytas žvejybos galimybes, kad jos apimtų ir 3r išteklių valdymo rajono Sąjungos vandenis.

               Atlantiniai šprotai

               ICES teikia savo kasmetinę rekomendaciją dėl atlantinių šprotų (Sprattus sprattus) žvejybos Šiaurės jūroje, apimančią laikotarpį nuo liepos 1 d. iki birželio 30 d. Taigi tikslinga atlantinių šprotų BLSK grįsti rekomendacijos laikotarpiu. Pagal ICES rekomendaciją laikotarpiu nuo 2017 m. liepos 1 d. iki 2018 m. birželio 30 d. Šiaurės jūroje sužvejojamų atlantinių šprotų laimikis neturėtų viršyti 170 387 tonų. Taigi atlantinių šprotų žvejybos galimybės turėtų būti nustatytos atsižvelgiant į tai.

               Viduržemio jūros durklažuvės

               2016 m. Vilamoroje (Portugalija)  vykusio ICCAT metinio susitikimo metu ICCAT susitariančiosios šalys, bendradarbiaujančiosios šalys, kurios nėra susitariančiosios šalys, ir subjektai ar žvejybos subjektai (KSŠ) žengė ryžtingą žingsnį siekiant spręsti nerimą keliančią Viduržemio jūros durklažuvių išteklių padėtį priimdami 15 metų trukmės Viduržemio jūros durklažuvių išteklių atkūrimo planą (ICCAT rekomendacija [16–05]).

               2016 m. gruodžio mėnesį ICCAT sekretoriatui skirtu laišku Europos Sąjunga patvirtino, kad įgyvendins ICCAT rekomendacijos [16–05] nuostatą nuo 2017 m. sausio 1 d. Be to, Europos Sąjunga patvirtino, kad pagal ICCAT rekomendacijos [16–05] 11 dalį taikys žvejybos uždraudimą laikotarpiu nuo sausio 1 d. iki kovo 31 d. pradėdama 2017 m.

               Priimdama rekomendaciją [16–05] ICCAT nustatė 10 500 tonų Viduržemio jūros durklažuvių BLSK. Visgi BLSK nebuvo paskirtas ICCAT KSŠ, todėl Tarybos reglamento (ES) 2017/127 paskelbimo metu Sąjungos dalis buvo nenustatyta. ICCAT įsteigė darbo grupę, kuri turi nustatyti teisingą ir nešališką Viduržemio jūros durklažuvių BLSK paskirstymo schemą ir KSŠ kvotą 2017 metams ir sukurti BLSK valdymo mechanizmą.

               Šios darbo grupės susitikimo 2017 m. vasario 20–22 d. Madride metu šalys susitarė dėl kvotų paskirstymo 2017 metams ir pasiekė kompromisą dėl kvotų panaudojimo 2017 metais administravimo. Pagal šį kompromisą nustatyta Komisijos dalis 2017 m. yra 70,756% ICCAT BSLK, t. y. 7 410,48 tonų.

               Tikslinga Sąjungos dalį perkelti į ES teisę ir nustatyti valstybių narių kvotas pagal 2012–2015 m. ataskaitinio laikotarpio, kuris laikomas patikimu, istorinį laimikį.

               Šiaurinės paprastosios krevetės

               2017 m. kovo mėn. ICES paskelbė rekomendaciją dėl ICES IVa kvadrato rytinėje dalyje ir 20 pakvadratyje (šiaurinė Šiaurės jūros dalis Norvegijos įduboje ir Skagerako sąsiauryje) sužvejojamo šiaurinių paprastųjų krevečių (Pandalus borealis) laimikio. Pasikonsultavus su Norvegija buvo nuspręsta, kad ES bus paskirta 3 856 tonų šiaurinių paprastųjų krevečių Skagerako sąsiauryje.

               Susijusi priegauda

               Tarybos reglamente (ES) 2017/595, kuriuo iš dalies keičiamos Reglamento (ES) 2017/127 nuostatos, susijusios su tam tikromis žvejybos galimybėmis (žvejybos galimybių reglamento pirmasis pakeitimas), pašalinta paprastųjų gelsvapelekių plekšnių ir europinių upinių plekšnių žvejybos galimybių IIa ir IV kvadratų Sąjungos vandenyse lentelė. Todėl tikslinga pašalinti paprastųjų gelsvapelekių plekšnių rūšį iš tų išnašų, kuriose ji minima kaip susijusi rūšis, nes jos priegauda buvo įskaičiuojama į tą pačią kvotą laikantis tam tikros procentinės ribos.

               2017/0147 (NLE)

               Pasiūlymas

               TARYBOS REGLAMENTAS

               kuriuo iš dalies keičiamos Reglamento (ES) 2017/127 nuostatos, susijusios su tam tikromis žvejybos galimybėmis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Tarybos reglamentu (ES) 2017/127
                  1
                2017 metams nustatytos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams;

               (2)nukrypti leidžianti nuostata, kuria leidžiama žvejoti paprastuosius vilkešerius naudojant tam tikrų kategorijų žvejybos įrankius, yra susijusi su istorinio tais žvejybos įrankiais sužvejoto laimikio duomenimis. Reikėtų patikslinti, kad žvejybos laivus pakeitus naujais ši teisė taikyti nukrypti leidžiančią nuostatą būtų išlaikoma, kartu užtikrinant, kad nepadidėtų laivų, kuriems taikoma nukrypti leidžianti nuostata, skaičius ir bendri žvejybos pajėgumai;

               (3)po 2016 m. lyginamosios analizės Tarptautinė jūrų tyrinėjimo taryba (ICES) savo 2017 m. rekomendacijoje iš dalies pakeitė apibrėžtus tobinių išteklių valdymo rajonus. Beveik visas 3r tobinių išteklių valdymo rajonas yra Norvegijos vandenyse, tačiau dalis jo taip pat yra ir Sąjungos vandenyse, įskaitant kelius svarbius žvejybos krantus, besidriekiančius per 2r ir 3r rajonus. Tikslinga užtikrinti, kad ES žvejai galėtų žvejoti 3r išteklių valdymo rajono Sąjungos vandenyse esančiuose tobinių žvejybos krantuose. Todėl į 2r išteklių valdymo rajonui nustatytas žvejybos galimybes turėtų būti įtraukti ir 3r išteklių valdymo rajono Sąjungos vandenys;

               (4)2017 m. kovo 27 d. ICES paskelbė rekomendaciją dėl ICES IVa kvadrato rytinėje dalyje ir 20 pakvadratyje (šiaurinė Šiaurės jūros dalis Norvegijos įduboje ir Skagerako sąsiauryje) sužvejojamų šiaurinių paprastųjų krevečių (Pandalus borealis) laimikio. Remiantis šia rekomendacija ir pasikonsultavus su Norvegija, tikslinga ES skirti 3 856 tonų šiaurinių paprastųjų krevečių Skagerako sąsiauryje ir iš dalies pakeisti Sąjungos kvotą Norvegijos įduboje;

               (5)pagal 2017 m. balandžio 7 d. ICES rekomendaciją laikotarpiu nuo 2017 m. liepos 1 d. iki 2018 m. birželio 30 d. Šiaurės jūroje sužvejojamų atlantinių šprotų (Sprattus sprattus) laimikis neturėtų viršyti 170 387 tonų. Atlantinių šprotų žvejybos galimybės turėtų būti atitinkamai pakeistos;

               (6)Tarybos reglamentu (ES) 2017/595
                  2
                pašalinta Reglamento (ES) 2017/127 IA priede pateikta paprastųjų gelsvapelekių plekšnių (Limanda limanda) ir europinių upinių plekšnių (Platichthys flesus) žvejybos galimybių ICES IIa kvadrato ir IV parajonio Sąjungos vandenyse lentelė. Todėl tikslinga pašalinti paprastųjų gelsvapelekių plekšnių rūšį iš Reglamento (ES) 2017/127 IA priedo išnašų, kur ji minima kaip susijusi rūšis, sužvejojama kaip priegauda;

               (7)2016 m. vykusiame metiniame susitikime Tarptautinė Atlanto tunų apsaugos komisija (ICCAT) priėmė rekomendaciją 16–05, kuria Viduržemio jūros kardžuvėms (Xiphias gladius) nustatytas 10 500 tonų bendras leidžiamas sužvejoti kiekis (BLSK) ir įsteigta darbo grupė, turinti nustatyti teisingą ir nešališką Viduržemio jūros durklažuvių BLSK paskirstymo schemą ir susitariančiosioms šalims, bendradarbiaujančiosioms šalims, kurios nėra susitariančiosios šalys, ir subjektams ar žvejybos subjektams (KSŠ) paskirstytiną kvotą 2017 metams ir sukurti BLSK valdymo mechanizmą;

               (8)2016 m. gruodžio 23 d. ICCAT sekretoriatui skirtu laišku Sąjunga patvirtino, kad įgyvendins ICCAT rekomendaciją 16–05 nuo 2017 m. sausio 1 d. Be to, Sąjunga patvirtino, kad pagal ICCAT rekomendacijos 16–05 11 dalį taikys Viduržemio jūros durklažuvių žvejybos uždraudimą laikotarpiu nuo sausio 1 d. iki kovo 31 d. pradėdama 2017 m. Taigi tikslinga įvesti šį uždraudimą kaip sąlygą, funkciškai susietą su Viduržemio jūros durklažuvių žvejybos galimybių nustatymu ir skyrimu;

               (9)ICCAT rekomendacija 16–05 įsteigtos darbo grupės susitikimo 2017 m. vasario 20–22 d. metu buvo pasiūlytas paskirstymo raktas ir kompromisas dėl kvotų 2017 metams administravimo. Pagal šį kompromisą nustatyta Komisijos dalis 2017 m. yra 70,756 % ICCAT BSLK, t. y. 7 410,48 tonų. Taigi tikslinga Sąjungos dalį perkelti į ES teisę ir nustatyti valstybių narių kvotas. Paskirstymas grindžiamas 2012–2015 m. ataskaitinio laikotarpiu istoriniu laimikiu;

               (10)Reglamente (ES) 2017/127 numatyti leidžiami sužvejoti kiekiai taikomi nuo 2017 m. sausio 1 d. Todėl šio reglamento nuostatos dėl leidžiamų sužvejoti kiekių taip pat turėtų būti taikomos nuo tos datos. Toks taikymas atgaline data nedaro poveikio teisinio tikrumo ir teisėtų lūkesčių apsaugos principams, kadangi atitinkamos žvejybos galimybės dar neišnaudotos;

               (11)todėl Reglamentas (ES) 2017/127 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

               1 straipsnis
                  Reglamento (ES) 2017/127 pakeitimai

               1.9 straipsnio 2 dalies trečia pastraipa papildoma šiuo sakiniu:

               „Pakeitus Sąjungos žvejybos laivą nauju, teisė taikyti nukrypti leidžiančią nuostatą gali būti perduota kitam laivui su sąlyga, kad nepadidės Sąjungos žvejybos laivų, kuriems taikoma ši nukrypti leidžianti nuostata, skaičius ir bendri žvejybos pajėgumai.“

               Reglamento (ES) 2017/127 IA ir ID priedai iš dalies keičiami pagal šio Reglamento priedą.

               2 straipsnis

               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

               Jis taikomas nuo 2017 m. sausio 1 d.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje

                     Tarybos vardu

                     Pirmininkas

                     (1)
                  2017 m. sausio 20 d. Tarybos reglamentas (ES) 2017/127, kuriuo 2017 metams nustatomos tam tikrų žuvų išteklių ir žuvų išteklių grupių žvejybos galimybės, taikomas Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 24, 2017 1 28, p. 1–172).

                     (2)
                  2017 m. kovo 27 d. Tarybos reglamentas (ES) 2017/595, kuriuo iš dalies keičiamos Reglamento (ES) 2017/127 nuostatos, susijusios su tam tikromis žvejybos galimybėmis (OL L 81, 2017 3 28, p. 6–13).

    ---documentbreak---

               EUROPOS KOMISIJA
            Briuselis, 2017 07 03
            COM(2017) 356 final
            PRIEDAS
            prie
            PASIŪLYMO DĖL TARYBOS REGLAMENTO,
            kuriuo iš dalies keičiamos Reglamento (ES) 2017/127 nuostatos, susijusios su tam tikromis žvejybos galimybėmis

               1.Reglamento (ES) 2017/127 IA priedas iš dalies keičiamas taip:

               a) paprastųjų tobių ir susijusios priegaudos žvejybos IIa, IIIa kvadratų ir IV parajonio Sąjungos vandenyse galimybių lentelė pakeičiama taip:

               „

                        Rūšis:

                        Paprastieji tobiai ir susijusi priegauda

                        Zona:

                        IIa, IIIa kvadratų ir IV parajonio Sąjungos vandenys (1)

                        Ammodytes spp.

                        Danija

                        458 552

                        (2)

                        Mokslinėmis rekomendacijomis pagrįstas BLSK

                        Jungtinė Karalystė

                        10 024

                        (2)

                        Reglamento (EB) Nr. 847/96 3 straipsnis netaikomas

                        Vokietija

                         701

                        (2)

                        Reglamento (EB) Nr. 847/96 4 straipsnis netaikomas

                        Švedija

                        16 838

                        (2)

                        Sąjunga

                        486 115

                        BLSK

                        486 115

                        (1)

                        Išskyrus vandenis, esančius šešių jūrmylių atstumu nuo Jungtinės Karalystės bazinių linijų prie Šetlando, Fero salos ir Fulos.

                        (2)

                        Nedarant poveikio įpareigojimui iškrauti laimikį, paprastųjų merlangų ir atlantinių skumbrių priegauda gali sudaryti iki 2 % kvotos (OT1/*2A3A4). Jei valstybė narė, vykdydama šios rūšies žvejybą, taiko šią nuostatą tam tikros rūšies priegaudai, ta valstybė narė negali tai rūšiai taikyti lankstumo rūšių atžvilgiu nuostatos.

                        Specialioji sąlyga: laikantis pirmiau minėtų kvotų, ne didesnius, nei toliau nurodyti, kiekius galima sužvejoti šiuose IID priede apibrėžtuose paprastųjų tobių išteklių valdymo rajonuose:

                        Zona: paprastųjų tobių išteklių valdymo rajonų Sąjungos vandenys

                        1r

                        2r ir 3r

                        4

                        5r

                        6

                        7r

                        (SAN/234_1R)

                        (SAN/234_2R) 2r; (SAN/234_3R) 3r

                        (SAN/234_4)

                        (SAN/234_5R)

                        (SAN/234_6)

                        (SAN/234_7R)

                        Danija

                        241 443

                        165 965

                        50 979

                         0

                         165

                         0

                        Jungtinė Karalystė

                        5 278

                        3 628

                        1 114

                         0

                         4

                         0

                        Vokietija

                         369

                         254

                         78

                         0

                         0

                         0

                        Švedija

                        8 866

                        6 094

                        1 872

                         0

                         6

                         0

                        Sąjunga

                        255 956

                        175 941

                        54 043

                         0

                         175

                         0

                        Iš viso

                        255 956

                        175 941

                        54 043

                         0

                         175

                         0

               „

               b) šiaurinių paprastųjų krevečių žvejybos IIIa kvadrate galimybių lentelė pakeičiama taip:

               „

                        Rūšis:

                        šiaurinė paprastoji krevetė

                        Zona:

                        IIIa kvadratas

                        Pandalus borealis

                        (PRA/03A.)

                        Danija

                        2 506

                        Prevencinis BLSK

                        Švedija

                        1 350

                        Taikoma šio reglamento 7 straipsnio 2 dalis

                        Sąjunga

                        3 856

                        BLSK

                        7 221

               „

               c) šiaurinių paprastųjų krevečių žvejybos Norvegijos vandenyse į pietus nuo 62° šiaurės platumos galimybių lentelė pakeičiama taip:

               „

                        Rūšis:

                        šiaurinė paprastoji krevetė

                        Zona:

                        Norvegijos vandenys į pietus nuo 62° šiaurės platumos

                        Pandalus borealis

                        (PRA/04-N.)

                        Danija

                         211

                        Mokslinėmis rekomendacijomis pagrįstas BLSK

                        Švedija

                         123

                        (1)

                        Reglamento (EB) Nr. 847/96 3 straipsnis netaikomas

                        Sąjunga

                         334

                        Reglamento (EB) Nr. 847/96 4 straipsnis netaikomas

                        BLSK

                        Netaikoma

                        (1)

                        Atlantinių menkių, juodadėmių menkių, sidabrinių polakų, paprastųjų merlangų ir ledjūrio menkių priegauda turi būti įskaičiuojama į šių rūšių kvotas.

               „

               d) atlantinių šprotų ir susijusios priegaudos žvejybos IIa kvadrato ir IV parajonio Sąjungos vandenyse galimybių lentelė pakeičiama taip:

               „

                        Rūšis:

                        atlantinis šprotas ir susijusi priegauda

                        Zona:

                        IIa kvadrato ir IV parajonio Sąjungos vandenys

                        Sprattus sprattus

                        Iki 2017 m. birželio 30 d.

                        Nuo 2017 m. liepos 1 d. iki 2018 m. birželio 30 d.

                        (SPR/2AC4-C)

                        (SPR/2AC4-E)

                        Belgija

                         376

                        1 828

                        (1)

                        Mokslinėmis rekomendacijomis pagrįstas BLSK

                        Danija

                        29 755

                        144 711

                        (1)

                        Vokietija

                         376

                        1 828

                        (1)

                        Prancūzija

                         376

                        1 828

                        (1)

                        Nyderlandai

                         376

                        1 828

                        (1)

                        Švedija

                        1 330

                        1 330

                        (1) (2)

                        Jungtinė Karalystė

                        1 241

                        6 034

                        (1)

                        Sąjunga

                        33 830

                        159 387

                        Norvegija

                         0

                        10 000

                        Farerų Salos

                         0

                        1 000

                        (3)

                        BLSK

                        33 830

                        170 387

                        (1)

                        Nedarant poveikio įpareigojimui iškrauti laimikį, paprastųjų merlangų priegauda gali sudaryti iki 2 % kvotos ((OTH/ *2AC4C), jei žuvys sužvejotos  iki 2017 m. birželio 30 d.; (OTH/*2AC4E), jei žuvys sužvejotos nuo 2017 m. liepos 1 d. iki 2018 m. birželio 30 d.) Jei valstybė narė, vykdydama šios rūšies žvejybą, taiko šią nuostatą tam tikros rūšies priegaudai, ta valstybė narė negali tai rūšiai taikyti lankstumo rūšių atžvilgiu nuostatos.

                        (2)

                        Įskaitant tobines.

                        (3)

                        Gali būti iki 4 % atlantinių silkių priegaudos.

               „

               e)atlantinių šprotų ir susijusios priegaudos žvejybos IIIa kvadrate galimybių lentelės 1 išnaša pakeičiama taip:

               „(1)Nedarant poveikio įpareigojimui iškrauti laimikį, paprastųjų merlangų ir juodadėmių menkių priegauda gali sudaryti iki 5 % kvotos (OTH/*03A.). Jei valstybė narė, vykdydama šios rūšies žvejybą, taiko šią nuostatą tam tikros rūšies priegaudai, ta valstybė narė negali tai rūšiai taikyti lankstumo rūšių atžvilgiu nuostatos.".

               2.Reglamento (ES) 2017/127 ID priede durklažuvių žvejybos galimybių Viduržemio jūroje lentelė pakeičiama taip:

               „

                        Rūšis:

                        durklažuvė

                        Zona:

                        Viduržemio jūra

                        Xiphias gladius

                        (SWO/MED)

                        Kroatija

                        Kipras

                        Ispanija

                        Prancūzija

                        Graikija

                        Italija

                        Мalta

                        16

                        59

                        1 822,49

                        127,02

                        1 206,45

                        3 736,26

                        443,26

                        (1)

                        (1)

                        (1)

                        (1)

                        (1)

                        (1)

                        (1)

                        Mokslinėmis rekomendacijomis pagrįstas BLSK

                        Reglamento (EB) Nr. 847/96 3 straipsnis netaikomas

                        Reglamento (EB) Nr. 847/96 4 straipsnis netaikomas

                        Sąjunga

                        7 410,48

                        (1)

                        BLSK

                        10 500

                        (1) Žvejoti pagal šią kvotą galima tik nuo 2017 m. balandžio 1 d. iki 2017 m. gruodžio 31 d.